Vind roetine in jou chaotiese dae - Solidariteit GildesSolidariteit Gildes Vind roetine in jou chaotiese dae - Solidariteit Gildes
Tuis / Gilde Artikels / Vind roetine in jou chaotiese dae
Om te besluit op ‘n roetine kan jou help om jou beste, mees produktiewe self te wees. Roetine heers in die wêreld van produktiwiteit en roetines is maklik, indien elke dag presies dieselfde loop. Maar, wat as elke dag by die werk anders lyk?
As jy elke dag dieselfde roetine volg, stuur dit ‘n boodskap aan jou brein van wat verwag kan word en wat sal volg. As jou brein nie moet dink of besluite neem oor wat volgende kom nie, bevry dit meer geestelike energie vir jou werklike take.
Dit is duidelik dat ‘n roetine groot voordele vir produktiwiteit, kreatiwiteit en alle goeie dinge inhou. Om die voordele van roetine te ken en ‘n manier te vind om dit te kweek wanneer jou skedule chaoties is, is egter twee verskillende dinge.
Hier is drie strategieë om produktiwiteit vir chaotiese werksdae te bestuur:
Bou ’n roetine rondom die ‘nie-werkende’ dele van jou dag
Werk is nie die enigste deel van jou lewe wat ‘n roetine kan en moet volg nie. Jy kan alles van oefensessies tot etes gebruik om ‘n bestendige daaglikse roetine te volg. Op die minste kan jy werk aan jou oggend- en aandroetines en sodoende jou dag op die regte voet begin en afsluit.
Skep struktuur rondom jou werk
Ongeag wat “werk” vir jou beteken, is dit belangrik om 'n struktuur te bou rondom spesifieke take. Ontwikkel ‘n reserwe van aanwysings wat vir jou brein sê wanneer dit tyd is vir werk. Ontwikkel ‘n struktuur wat jy kan gebruik wanneer jy aan die werk moet spring.
Dit kan beteken:
Werk vanaf dieselfde plek (en niks anders as om daar te werk nie).
Luister altyd na dieselfde musiek of agtergrond geraas terwyl jy werk.
Stop elke dag op dieselfde tyd met jou werk en hou streng daarby, maak nie saak wat nie.
Onthou dat jou roetine joune is
Talle studies het bevind dat jou liggaam en jou brein se eie natuurlike ritme ‘n baie beter resep vir produktiwiteit is, as om jouself af te sloof in ‘n roetine wat jou nie pas nie.
Oxford-bioloog en kenner op chronobiologie en slaap, Katharina Wulff, sê: “As mense na hul natuurlike tye van voorkeur oorgelaat word, voel hulle baie beter. Hulle sê dat hulle baie meer produktief is. Die verstandelike vermoë wat hulle het, is veel groter.”
Eksperimenteer ‘n bietjie om jou mees produktiewe tye te vind en skeduleer dan alles anders om hierdie tye.
Deur roetines te skep, 'n struktuur rondom werk te bou, en te werk met jou liggaam se natuurlike ritmes, kan jy produktiwiteit oorskry, maak nie saak hoe chaoties jou skedule en taaklys is nie.